JWD บวกต่อ 3% สวนตลาดฯ โบรกฯ เคาะเป้า 15.5 บ. คาดปิดดีล M&A เวียดนาม 2H61
JWD บวกต่อ 3% สวนตลาดฯ โบรกฯ เคาะเป้า 15.5 บ. คาดปิดดีล M&A เวียดนาม 2H61 ล่าสุด ณ เวลา 11.32 น. อยู่ที่ 8.40 บาท บวก 0.25 บาท หรือ 3.07% สูงสุดที่ 8.45 บาท ต่ำสุดที่ 8.20 บาท ด้วยมูลค่าซื้อขาย 32.32 ล้านบาท
24 พ.ค. 2561

ผู้สื่อข่าวรายงานว่า ราคาหุ้น บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ล่าสุด ณ เวลา 11.32 น. อยู่ที่ 8.40 บาท บวก 0.25 บาท หรือ 3.07% สูงสุดที่ 8.45 บาท ต่ำสุดที่ 8.20 บาท ด้วยมูลค่าซื้อขาย 32.32 ล้านบาท ขณะที่ดัชนีตลาดหุ้นไทยโดยรวมลบ 0.93%

ทั้งนี้ ราคาหุ้น JWD ปรับตัวขึ้นต่อเนื่อง 3 วันติด นับตั้งแต่ราคาหุ้นอยู่ที่ระดับ 7.80 บาท เมื่อวันที่ 21 พ.ค.2561
ด้าน บล.ทิสโก้ ระบุในบทวิเคราะห์ว่า ให้ราคาเป้าหมาย JWD ที่ 15.5 บาทต่อหุ้น มองผลกระทบต่ออัตราส่วนกำไรขั้นต้นที่ลดลงจากการขายคลังห้องเย็นเข้ากอง REIT แค่เพียงปัจจัยระยะสั้น เนื่องจากจะมีการขยายพื้นที่เช่าคลังมาทดแทนทุกปี
รวมทั้งคาดการลงทุนในธุรกิจใหม่ที่อินโดนีเซียและเวียดนามจะเข้ามาช่วยเสริมรายได้อีกทาง และคาดดีล M&amp;A ที่เวียดนามจะสรุปได้ในครึ่งหลังปี 61 นอกจากนี้ราคาหุ้นปีนี้ปรับตัวลงมากกว่า 30% นับตั้งแต่ต้นปีถึงปัจจุบันไม่สอดคล้องกับปัจจัยพื้นฐาน เป็นโอกาสลงทุน